Õiend Narva linna 2008.aasta eelarve muutmise kohta

Narva linna 2008.aasta eelarve oli vastuvõetud Narva Linnavolikogu 18.12.2007.a määrusega nr.48 ning muudetud Narva Linnavolikogu 06.03.2008.a määrusega nr.11 ja 19.06.2008.a määrusega nr.33. Narva Linnavalitsus on ette valmistanud 2008.a eelarve muutmise eelnõu summale 10214,6 tuh.krooni. 
1. Tulud ja finantseerimistehingud

Laekumised haridusasutuste majandustegevusest – suurenemine 4474,3 tuh.krooni. Tulueelarve suurendamine koolieelsetes lasteasutustes vanemate tasu kasvu arvelt ning töötajatelt laekumiste kasvu arvelt. Tulueelarve suurendamine on seotud vanemate osaluse kasvuga toitlustamiskulude katmises keskmiselt 32% võrra (18,00 kroonilt kuni 23,65 kroonini ühe lapse kohta päevas) koolieelsete lasteasutuste hoolekogude otsuste alusel alates 01.01.2008.a ja vanema osa määra kasvuga tegevuskulude katmises keskmiselt 2,4 korda (82,50 kroonilt kuni 200,00 kroonini ühe lapse kohta kuus) Narva Linnavolikogu 17.01.2008.a määruse nr 6 alusel alates 01.03.2008.a ning on seotud töötajatele töökohal toitlustamisteenuste osutamise maksumuse kasvuga 17% võrra (14,10 kroonilt kuni 16,50 kroonini ühe töötaja kohta päevas) Narva Linnavalitsuse 09.01.2008.a. määruse nr 5 alusel alates 01.01.2008.a.
Kohustuste suurenemine /laenude võtmine muudelt residentidelt/ - suurenemine laenude võtmise osas – 5740,3 tuh. krooni. Narva Linnavalitsus teeb ettepaneku laenude suurendamise kohta vastavalt Narva Linnavolikogu Koalitsiooni ettepanekule akende vahetamiseks ja fassaadide soojustamiseks Narva linna üldharidusasutustes.
Teiste tuluallikate muutmine käesolevas eelnõus ei ole ettenähtud.

2. Kulud ja finantseerimistehingud

Kulud on kajastatud asutuste taotluste alusel vastavalt Narva Linnavalitsuse ettepanekule. Eelpool toodud kulude muudatused on kajastatud õiendis nr 1 lisale nr2, õiendis lisadele nr 2 ja 3.

